<classify> BAADA ya ndege nyingine mpya aina ya Bombardier Q400 iliyonunuliwa na serikali kukamatwa tena, Tanzania imemwita nchini Balozi wake nchini Canada kueleza sababu ya vitendo hivyo kujirudiarudia.Pamoja na hatua hiyo, kupitia jopo la wanasheria na viongozi waandamizi, serikali imejiandaa kwenda kupambana huko Canada kuhakikisha kuwa ndege hiyo iliyotakiwa kuwasili hapa nchini hivi karibuni inaachiwa.Waziri wa Mambo ya Nje na Ushirikiano wa Afrika Mashariki, Prof Palamagamba Kabudi ameeleza hayo leo, Jumamosi, katika Ikulu ya Chamwino, jijini Dodoma, baada ya Rais Magufuli kuwaapisha mabalozi watakaoiwakilisha nchi kupitia balozi zake mbalimbali duniani. Prof Kabudi ameeleza kushangazwa kukamatwa kwa ndege hiyo, kupitia shauri lililofunguliwa na raia yuleyule wa Afrika Kusini ambaye alishindwa mahakamani mara mbili huko Johannesburg. Tena kwa mara ya tatu, ndege iliyotakiwa kuja Tanzania imekamatwa Canada na kesi ipo mahakamani. Na aliyefanya hivyo Mheshimiwa Rais ni mtu yuleyule aliyekamata ndege yetu Afrika Kusini, tukamshinda...na wiki iliyopita tumemshinda tena...sasa huyo huyo amekimbilia Canada na amekamata ndege aina ya Q400.Jambo la kusikitisha, ndege mbili aina ya Dreamliner kutoka Marekani hazikukamatwa lakini kila ndege inapotaka kutoka Canada inakamatwa...tunajiuliza hawa watu...mapateli wanajuaje kila ndege inapotaka kutoka inakamatwa.? alihoji Waziri huyo.Kutokana na hali hiyo, Waziri amemweleza Rais John Magufuli kuwa jana, Ijumaa, alichukua uamuzi wa kumwita Balozi wa Tanzania nchini Canada kueleza sababu ya vitendo hivyo kujirudiarudia.Nimemwambia kinagaubaga, bila kupepesamacho, bila tashwishwi kwamba hatufurahishwi kabisa kwa tabia na vitendo hivi..., aliongeza. Hata hivyo, bada ya Waziri Mkuu, Kassim Majaliwa kumaliza kuzungumza, Rais Magufuli hakuwa na hotuba ndefu huku akisema mengi yalikuwa yamekwishazungumzwa.Hata hivyo, aliwapongeza mabalozi walioapishwa leo kwa kuwa wanadiplomasia wa kwanza kufanyiwa hivyo jijini Dodoma. Amesema mated ya mabalozi hao yanapaswa yaakisi makao mapya ya nchi.  <topic>: KITAIFA 